CELEX: 52020PC0240
Language: hr
Date: 2020-06-18
Title: Prijedlog ODLUKE VIJEĆA o odobravanju Portugalu primjene snižene stope trošarine na određene alkoholne proizvode proizvedene u autonomnim regijama Madeiri i Azorima

EUROPSKA KOMISIJA
            Bruxelles, 18.6.2020.
            COM(2020) 240 final
            2020/0118(CNS)
            Prijedlog
            ODLUKE VIJEĆA
            o odobravanju Portugalu primjene snižene stope trošarine na određene alkoholne proizvode proizvedene u autonomnim regijama Madeiri i Azorima
            {SWD(2020) 108 final}
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               Razlozi i ciljevi prijedloga
            
            
               Prijedlog se odnosi na Odluku Vijeća kojom se zamjenjuje važeća Odluka Vijeća 376/2014/EU od 12. lipnja 2014.
                  1
                koja je donesena na temelju članka 349. Ugovora o funkcioniranju Europske unije (UFEU). Tim se člankom omogućuje poduzimanje posebnih mjera za najudaljenije regije EU-a jer se u njemu uvažava da stalni i kombinirani učinci njihove udaljenosti ozbiljno ograničavaju njihov razvoj i utječu na njihovu gospodarsku i socijalnu situaciju. U članku je predviđeno dopuštanje takvih mjera pod uvjetom da se njima ne ugrožavaju cjelovitost i dosljednost pravnog poretka Unije, uključujući unutarnje tržište i zajedničke politike. Važećom odlukom Portugalu se odobrava primjena stopa trošarina sniženih do 75 % uobičajenih portugalskih stopa na rum i likere proizvedene i potrošene na Madeiri te likere i rakije proizvedene i potrošene na Azorima. Postojeći Protokol uz Sporazum prestaje važiti 31. prosinca 2020.
            
            
               Cilj je ove mjere ublažiti nepovoljan položaj proizvođača iz najudaljenijih portugalskih regija u odnosu na konkurenciju zbog udaljenosti, izoliranosti, male površine, nepovoljne topografije te klimatske i gospodarske ovisnosti najudaljenijih portugalskih regija o malom broju proizvoda, što ozbiljno ograničava njihov razvoj. Zbog tih su obilježja proizvođači u najudaljenijim regijama suočeni s višim troškovima proizvodnje od proizvođača na kopnu.
            
            
               Europska komisija je, s obzirom na datum isteka Odluke, pokrenula vanjsku studiju radi procjene važećeg režima i učinaka mogućih opcija za razdoblje nakon 2020., uključujući opciju na kojoj se temelji trenutačni prijedlog. 
            
            
               Ovaj prijedlog podrazumijeva produljenje odstupanja do 2027., njegovo proširenje na prodaju lokalno proizvedenog ruma na Azorima uz zadržavanje stope smanjenja od 75 %, kao i njegovo proširenje radi uvođenja snižene stope trošarine na prodaju svih obuhvaćenih proizvoda na portugalskom kopnu od 50 %.
            
            
               Dosljednost s postojećim odredbama politike u određenom području
            
            
               U Komunikaciji iz 2017. o strateškom partnerstvu s najudaljenijim regijama EU-a
                  2
                napomenuto je da se najudaljenije regije i dalje suočavaju s ozbiljnim poteškoćama, od kojih su mnoge stalne. U toj je Komunikaciji naveden pristup Komisije za potporu najudaljenijim regijama na temelju njihovih jedinstvenih prednosti, kao i njihovim rastućim sektorima kako bi se omogućili rast i otvaranje radnih mjesta.
            
            
               U tom je kontekstu cilj ovog prijedloga podržati najudaljenije portugalske regije u razvoju na temelju njihovih prednosti kako bi se omogućio lokalni rast i otvaranje radnih mjesta u određenom sektoru – sektoru proizvodnje alkohola. Ovim se prijedlogom dopunjuje Program za rješavanje problema koji se posebno odnose na udaljenost i otočni položaj (POSEI)
                  3
               , čiji je cilj potpora primarnom sektoru i proizvodnji sirovina. 
            
            
               Dosljednost u odnosu na druge politike Unije
            
            
               Prijedlog je dosljedan strategiji jedinstvenog tržišta iz 2015.
                  4
                kojom Komisija nastoji ostvariti povezanije i pravednije jedinstveno tržište od kojeg će koristi imati svi dionici. Jedan od ciljeva predložene mjere je ublažavanje dodatnih troškova s kojima se suočavaju poduzeća u najudaljenijim regijama, što otežava njihovo potpuno sudjelovanje na jedinstvenom tržištu. Zbog ograničenog obujma proizvodnje predviđa se da neće biti negativnog učinka na neometano funkcioniranje jedinstvenog tržišta. 
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
                     
                        Pravna osnova
                     
                     
                        Pravna je osnova članak 349. UFEU-a. Tom se odredbom Vijeću omogućuje da donosi posebne odredbe radi prilagođavanja primjene Ugovora na najudaljenije regije EU-a. 
                     
                  
               
                     
                        Načelo supsidijarnosti
                     
                     
                        Samo je Vijeće, na temelju članka 349. UFEU-a, ovlašteno za donošenje posebnih mjera kojima se pogoduje najudaljenijim regijama EU-a kako bi se prilagodila primjena Ugovora na te regije, uključujući zajedničke politike, zbog stalnih ograničenja koja utječu na gospodarsku i socijalnu situaciju u tim regijama. To se odnosi i na odobravanje odstupanja od članka 110. UFEU-a. Prijedlog Odluke Vijeća stoga je u skladu s načelom supsidijarnosti.
                     
                  
               
                     
                        Načelo proporcionalnosti
                     
                  
               
                     
                        Ovaj je Prijedlog u skladu s načelom proporcionalnosti utvrđenim u članku 5. stavku 4. Ugovora o Europskoj uniji. Predložene izmjene ne prelaze ono što je potrebno za rješavanje predmetnih pitanja te time i za ostvarivanje ciljeva Ugovora o osiguravanju pravilnog i djelotvornog funkcioniranja unutarnjeg tržišta. 
                     
                     
                        Konkretno, predloženim proširenjem sniženih stopa na kontinentalni dio Portugala povećala bi se konkurentnost proizvođača u najudaljenijim portugalskim regijama, a istodobno bi imalo ograničene negativne učinke u smislu izgubljenih prihoda i administrativnog opterećenja te bi ih stavilo u ravnopravan položaj s proizvođačima sličnih proizvoda na portugalskom kopnu. 
                     
                  
               
                     
                        Odabir instrumenta
                     
                  
               
                     
                        Predlaže se da se Odluka Vijeća 376/2014/EU zamijeni odlukom Vijeća. 
                     
                  
               
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               Ex-post evaluacija postojećeg zakonodavstva
            
            
               Rezultati vanjske studije pokazali su da se proizvođači iz najudaljenijih regija i dalje suočavaju s višim troškovima proizvodnje od onih na kopnu, što se trenutačno nadoknađuje smanjenjem trošarine. U studiji su utvrđena sljedeća dva pitanja koja su se u međuvremenu pojavila od donošenja važeće odluke. 
            
            
               Prvo, u vanjskoj studiji navodi se da se rum trenutačno proizvodi na Azorima, ali nije uključen u važeći režim. Međutim, režim obuhvaća rum proizveden na Madeiri, što dovodi do nejednakih uvjeta među proizvođačima ruma iz dviju najudaljenijih regija. Drugo, u studiji se navodi da se uz povećanu proizvodnju ruma na Azorima proizvodnja ruma povećava i na Madeiri pa se zbog ograničenog tržišta u najudaljenijim regijama proizvedeni rum ne može prodati na lokalnom tržištu. Dodatni troškovi pristupa tržištu na portugalskom kopnu predstavljaju prepreku za te proizvođače pa se zbog toga rum skladišti, što uzrokuje dodatne troškove. 
            
            
               Savjetovanja s dionicima
            
         
         
            
               U okviru vanjske studije kojom se podupire analiza trenutačnog režima primljeni su odgovori putem upitnika, razgovora i rasprava od nadležnih službi Europske komisije, portugalskih nadležnih tijela, proizvođača iz dviju najudaljenijih regija i portugalskih distributera. Iako je vanjski izvođač predvidio posebne aktivnosti, nisu primljeni odgovori proizvođača s kopnenog dijela ni odgovori civilnog društva. 
            
            
               Procjena učinka
            
            
               Ova se inicijativa priprema kao usporedna aktivnost: ex post evaluacija važećeg režima nakon koje je uslijedila procjena mogućih budućih kretanja. Takva procjena mogućih učinaka nastavka i moguće izmjene važećeg režima navedena je u analitičkom dokumentu, uključujući evaluacijski prilog. Ovaj se dokument temelji na vanjskoj studiji i informacijama koje je dostavila država članica. 
            
            
               4.UTJECAJ NA PRORAČUN
            
            
               Prijedlog ne utječe na proračun Europske unije jer prihodi od trošarina u cijelosti pripadaju državama članicama.
            
            
               5.OSTALI DIJELOVI 
            
            
               Planovi provedbe i mehanizmi praćenja, evaluacije i izvješćivanja
            
            
               Praćenje provedbe i funkcioniranja odstupanja bit će u nadležnosti portugalskih tijela i Komisije, kao što je bilo i dosad. 
            
            
               Od Portugala će se zatražiti da do 30. rujna 2025. dostavi izvješće o praćenju za razdoblje od 2019. do 2024. To izvješće o praćenju uključivat će sljedeće: 
            
            
               ·informacije o dodatnim troškovima povezanima s proizvodnjom
            
            
               ·informacije o gospodarskim poremećajima i učincima na tržište
            
            
               ·informacije za evaluaciju djelotvornosti, učinkovitosti i dosljednosti s drugim politikama EU-a
            
            
               ·informacije o kontinuiranoj relevantnosti novog zakonodavstva i dodanoj vrijednosti EU-a. 
            
            
               Izvješćivanjem bi se također trebalo nastojati prikupiti informacije od svih relevantnih dionika u pogledu razine i kretanja njihovih dodatnih troškova proizvodnje, troškova usklađivanja i svih slučajeva narušavanja tržišta.
            
            
               Kako bi se osiguralo da informacije koje su prikupila portugalska nadležna tijela sadržavaju podatke koji su Komisiji potrebni za donošenje utemeljene odluke o valjanosti i održivosti režima u budućnosti, Komisija će izraditi posebne smjernice o traženim informacijama. Takve će smjernice, u mjeri u kojoj je to moguće, biti zajedničke drugim sličnim programima za najudaljenije regije EU-a koje su uređene sličnim zakonodavstvom.
            
            
               Komisija će na taj način moći procijeniti postoje li još uvijek razlozi kojima se opravdava odstupanje, je li porezna pogodnost koju je odobrio Portugal i dalje proporcionalna i jesu li moguće alternativne mjere sustavu poreznih odstupanja, uzimajući u obzir njihovu međunarodnu dimenziju.
            
            
               Struktura i podaci koji se zahtijevaju u izvješću o praćenju navedeni su u Prilogu 1. Prijedlogu.
            
            
               Detaljno obrazloženje posebnih odredbi prijedloga
            
            
               Ovaj se dio ne primjenjuje jer su članci razumljivi sami po sebi.
            
            
               2020/0118 (CNS)
            
         
         
            
               Prijedlog
            
            
               ODLUKE VIJEĆA
            
            
               o odobravanju Portugalu primjene snižene stope trošarine na određene alkoholne proizvode proizvedene u autonomnim regijama Madeiri i Azorima
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 349.,
            
            
               uzimajući u obzir prijedlog Europske komisije,
            
            
               nakon prosljeđivanja nacrta zakonodavnog akta nacionalnim parlamentima,
            
            
               uzimajući u obzir mišljenje Europskog parlamenta
                  5
               ,
            
            
               u skladu s posebnim zakonodavnim postupkom,
            
            
               budući da:
            
            
               (1)Odlukom Vijeća br. 376/2014/EU
                  6
                Portugalu se dopušta primjena snižene stope trošarine u autonomnoj regiji Madeiri na lokalno proizveden i potrošen rum i likere te u autonomnoj regiji Azorima na lokalno proizvedene i potrošene likere i rakije koja može biti niža od najniže stope trošarine na alkohol utvrđene Direktivom Vijeća 92/84/EEZ
                  7
               , ali najviše 75 % niža od standardne nacionalne trošarine na alkohol. 
            
            
               (2)Portugalska tijela su u veljači 2019. zatražila od Komisije da podnese Prijedlog odluke Vijeća o produljenju roka za odobrenje iz Odluke br. 376/2014/EU pod istim uvjetima te o proširenju zemljopisnog područja primjene na kontinentalni dio Portugala s manje ograničenim smanjenjem, za dodatno sedmogodišnje razdoblje, od 1. siječnja 2021. do 31. prosinca 2027. 
            
            
               (3)Proizvođači u autonomnim regijama Madeiri i Azorima suočavaju se s poteškoćama u pristupu tržištima izvan tih regija, a regionalna i lokalna tržišta jedina su im mogućnost za prodaju određenih alkoholnih proizvoda. Ti su proizvođači suočeni s dodatnim troškovima jer su sirovine poljoprivrednog podrijetla skuplje od onih u uobičajenim uvjetima proizvodnje zbog male površine, rascjepkanosti i niske razine mehanizacije poljoprivrednih gospodarstava. Proizvedene količine iz prerađene šećerne trske niže su nego u drugim najudaljenijim regijama zbog topografije, klime, tla i zanatske proizvodnje. Usto, dodatni troškovi nastaju pri prijevozu određenih sirovina i ambalažnih materijala do otoka na kojima se oni ne proizvode. 
            
            
               (4)U slučaju Azora izoliranost je otežana zbog međusobne udaljenosti otoka u otočnoj skupini. Prijevoz u tim udaljenim otočnim regijama dodatno povećava dodatne troškove. Isto vrijedi i za određene potrebne vožnje i pošiljke na kopno. Dodatni troškovi potrebni su i za skladištenje gotovih proizvoda jer se lokalnom potrošnjom ne potroše sve proizvedene količine, a posebno količine ruma. Mala veličina regionalnog tržišta povećava jedinične troškove, posebno zbog nepovoljnog odnosa fiksnih troškova i proizvedenih količina. Konačno, predmetni proizvođači snose i dodatne troškove koje obično snosi lokalno gospodarstvo, posebno veće troškove rada i energije.
            
            
               (5)Proizvodnja ruma povećala se zbog povećane proizvodnje šećerne trske. Dio proizvedenog ruma izdvaja se za odležavanje i za osnovu pri proizvodnji likera, a neprodane se količine skladište, što povećava dodatne troškove za proizvođače. Ti dodatni troškovi proizvođačima u autonomnim regijama Madeiri i Azorima onemogućuju natjecanje s proizvođačima izvan tih regija zbog više cijene konačnog proizvoda pa stoga ne mogu pristupiti drugim tržištima. Pristupom tržištu na portugalskom kopnu sa sniženim stopama trošarine riješilo bi se to pitanje.
            
            
               (6)Kako bi se izbjeglo teško ograničavanje razvoja autonomnih regija Madeire i Azora te zadržala industrija proizvodnje alkohola i radna mjesta koja ona pruža u tim regijama, potrebno je obnoviti i proširiti područje primjene odobrenja iz Odluke br. 376/2014/EU. 
            
            
               (7)Odluka br. 376/2014/EU primjenjuje se do 31. prosinca 2020. Radi jasnoće potrebno je donijeti novu odluku kojom se Portugalu odobrava primjena snižene stope trošarine u autonomnim regijama Madeiri i Azorima.
            
            
               (8)Budući da je porezna olakšica ograničena na iznos koji je potreban za kompenziranje dodatnih troškova i s obzirom na to da su količine u pitanju i dalje umjerene te da je porezna olakšica ograničena na potrošnju u regijama Madeiri i Azorima te u kopnenom dijelu Portugala, mjerom se ne narušuje integritet i dosljednost pravnog poretka Unije.
            
            
               (9)Kako bi Komisija mogla procijeniti jesu li uvjeti kojima se opravdava odobrenje i dalje ispunjeni, Portugal bi do 30. rujna 2025. trebao dostaviti Komisiji izvješće o praćenju.
            
            
               (10)Ovom se Odlukom ne dovodi u pitanje moguća primjena članaka 107. i 108. UFEU-a,
            
         
         
            
               DONIJELO JE OVU ODLUKU: 
            
            
               Članak 1.
            
            
               Odstupajući od članka 110. UFEU-a, ovime se Portugalu odobrava primjena stope trošarine niže od pune stope na alkohol utvrđene člankom 3. Direktive Vijeća 92/84/EEZ u autonomnoj regiji Madeiri na lokalno proizveden i potrošen rum i likere te u autonomnoj regiji Azorima na lokalno proizveden i potrošen rum, likere i rakije. 
            
            
               Članak 2.
            
            
               Odstupajući od članka 110. UFEU-a, ovime se Portugalu odobrava primjena stope trošarine niže od pune stope na alkohol utvrđene člankom 3. Direktive Vijeća 92/84/EEZ u pogledu ruma i likera proizvedenih u autonomnoj regiji Madeiri i potrošenih na kopnenom dijelu Portugala te u pogledu ruma, likera i rakija proizvedenih u autonomnoj regiji Azorima i potrošenih na kopnenom dijelu Portugala.
            
            
               Članak 3.
            
            
               U Madeiri odobrenje iz članaka 1. i 2. ograničeno je na sljedeće proizvode: 
            
            
               (a) do 24. svibnja 2021. na rum kako je definiran u točki 1. Priloga II. Uredbi (EZ) br. 110/2008 Europskog parlamenta i Vijeća
                  8
               , s oznakom zemljopisnog podrijetla „Rum da Madeira” iz točke 1. Priloga III. toj uredbi, a od 25. svibnja 2021. na rum kako je definiran u točki 1. Priloga I. Uredbi (EU) 2019/787 Europskog parlamenta i Vijeća
                  9
               , s oznakom zemljopisnog podrijetla „Rum da Madeira”;
            
            
               (b) do 24. svibnja 2021. na likere i krem likere kako su definirani u točki 32. odnosno točki 33. Priloga II. Uredbi (EZ) br. 110/2008, proizvedene od regionalnog voća ili biljaka, a od 25. svibnja 2021. na likere i krem likere kako su definirani u točki 33. odnosno točki 34. Priloga I. Uredbi (EU) 2019/787, proizvedene od regionalnog voća ili biljaka;
            
            
               U Azorima odobrenje iz članaka 1. i 2. ograničeno je na sljedeće proizvode:
            
            
               (a) do 24. svibnja 2021. na rum kako je definiran u točki 1. Priloga II. Uredbi (EZ) br. 110/2008, proizveden od regionalne šećerne trske, a od 25. svibnja 2021. na rum kako je definiran u točki 1. Priloga I. Uredbi (EU) 2019/787, proizveden od regionalne šećerne trske; 
            
            
               (b) do 24. svibnja 2021. na likere i krem likere kako su definirani u točki 32. odnosno točki 33. Priloga II. Uredbi (EZ) br. 110/2008, proizvedene od regionalnog voća ili sirovina, a od 25. svibnja 2021. na likere i krem likere kako su definirani u točki 33. odnosno točki 34. Priloga I. Uredbi (EU) 2019/787, proizvedene od regionalnog voća ili sirovina; 
            
            
               (c) do 24. svibnja 2021. na rakiju od vina ili grožđane komine koja ima svojstva i obilježja kako su definirana u točkama 4. i 6. Priloga II. Uredbi (EZ) br. 110/2008, a od 25. svibnja 2021. na rakiju od vina ili grožđane komine koja ima svojstva i obilježja kako su definirana u točkama 4. i 6. Priloga I. Uredbi (EU) 2019/787.
            
            
               Članak 4.
            
            
               Snižena stopa trošarine koja se primjenjuje na proizvode navedene u članku 1. ove Odluke može biti niža od najniže stope trošarine na alkohol utvrđene Direktivom 92/84/EEZ, ali najviše 75 % niža od standardne nacionalne trošarine na alkohol.
            
            
               Članak 5.
            
            
               Snižena stopa trošarine koja se primjenjuje na proizvode navedene u članku 2. ove Odluke može biti niža od najniže stope trošarine na alkohol utvrđene Direktivom 92/84/EEZ, ali najviše 50 % niža od standardne nacionalne trošarine na alkohol.
            
            
               Članak 6.
            
            
               Najkasnije do 30. rujna 2025. Portugal podnosi Komisiji izvješće o praćenju kako bi joj omogućio da procijeni jesu li uvjeti kojima se opravdava odobrenje utvrđeni u člancima 1. i 2. i dalje ispunjeni. Izvješće o praćenju sadržava informacije koje se zahtijevaju u Prilogu.
            
            
               Članak 7.
            
         
         
            
               Ova se Odluka primjenjuje od 1. siječnja 2021. do 31. prosinca 2027.
            
            
               Članak 8.
            
            
               Ova je Odluka upućena Portugalskoj Republici.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        
                  Odluka Vijeća br. 376/2014/EU od 12. lipnja 2014. o odobravanju Portugalu primjene snižene stope trošarine u autonomnoj regiji Madeira na lokalno proizveden i potrošen rum i likere te u autonomnoj regiji Azori na lokalno proizvedene i potrošene likere i rakije.
               
               
                  
                     (2)
                  
                        COM(2017) 623 final.
               
               
                  
                     (3)
                  
                        Uredba (EU) br. 228/2013 Europskog parlamenta i Vijeća od 13. ožujka 2013.
               
               
                  
                     (4)
                  
                        Komunikacija Komisije Europskom parlamentu, Vijeću, Europskomgospodarskom i socijalnom odboru i Odboru regija – Poboljšanje jedinstvenog tržišta: višeprilika za ljude i poduzeća (COM(2015) 550 final), str. 4.
               
               
                  
                     (5)
                  
                        SL C XXX, XXX, str. XXX.
               
               
                  
                     (6)
                  
                        Odluka Vijeća br. 376/2014/EU od 12. lipnja 2014. o odobravanju Portugalu primjene snižene stope trošarine u autonomnoj regiji Madeira na lokalno proizveden i potrošen rum i likere te u autonomnoj regiji Azori na lokalno proizvedene i potrošene likere i rakije (
                  SL L 182, 21.6.2014., str. 1.
                  ).
               
               
                  
                     (7)
                  
                        Direktiva Vijeća 92/84/EEZ od 19. listopada 1992. o usklađivanju stopa trošarina na alkohol i alkoholna pića (
                  SL L 316, 31.10.1992., str. 29.
                  ).
               
               
                  
                     (8)
                  
                        Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (
                  SL L 39, 13.2.2008., str. 16.
                  ).
               
               
                  
                     (9)
                  
                        Uredba (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (SL L 130, 17.5.2019., str. 1.).
               
            
      
    ---documentbreak--- 
      
         
               EUROPSKA KOMISIJA
            Bruxelles, 18.6.2020.
            COM(2020) 240 final
            PRILOG
            
            Prijedlogu odluke Vijeća 
            o odobravanju Portugalu primjene snižene stope trošarine na određene alkoholne proizvode proizvedene u autonomnim regijama Madeiri i Azorima
            {SWD(2020) 108 final}
            
               
         
         
            
               PRILOG 
            
            
            
               Podaci koji se trebaju uključiti u izvješće o praćenju iz članka 6.
            
            
            
               1.Procijenjeni dodatni troškovi. Podaci se dostavljaju za svaki proizvod na koji se primjenjuje snižena stopa trošarine. Portugalska tijela popunjavaju tablicu 1. barem sa sljedećim informacijama, ako su takve informacije dostupne. Informacije navedene u tablici dostatne su za utvrđivanje postoji li dodatni trošak koji povećava trošak lokalno proizvedenih proizvoda u usporedbi s proizvodima proizvedenima drugdje.
            
            
               Tablica 1.
            
            
                     
                  
                  
                     
                        MADEIRA (u eurima)
                     
                  
                  
                     
                        AZORI (u eurima)
                     
                  
                  
                     
                        Napomene2
                     
                  
               
                     
                        Cijena šećerne trske (po 100 kg)
                     
                  
                  
                     
                  
                  
                     
                  
                  
                     
                  
               
                     
                        Cijena marakuje (po 100 kg)
                     
                  
                  
                     
                  
                  
                     
                  
                  
                     
                  
               
                     
                        Cijena limete (po 100 kg)
                     
                  
                  
                     
                  
                  
                     
                  
                  
                     
                  
               
                     
                        Cijena alkohola (po hlča3 – bez poreza)
                     
                  
                  
                     
                  
                  
                     
                  
                  
                     
                  
               
                     
                        Trošak transporta (po kilogramu)
                     
                  
                  
                     
                  
                  
                     
                  
                  
                     
                  
               
                     
                        Ostali troškovi1 
                     
                  
                  
                     
                  
                  
                     
                  
                  
                     
                  
               
               Napomene uz tablicu:
            
            
               1. Navesti informacije o troškovima povezanima s vodom, energijom i otpadom, troškovima u slučaju više poslovnih jedinica i drugim relevantnim troškovima.
            
            
               2. Navesti informacije o svim specifikacijama i pojašnjenjima na kojima se temelje metode izračuna.
            
            
               3. Hektolitar čistog alkohola.
            
            
            
            
               2.Druge subvencije. Portugalska tijela popunjavaju tablicu 2. za obje regije navodeći sve ostale mjere pomoći i potpore koje se odnose na dodatne operativne troškove gospodarskih subjekata povezane sa statusom najudaljenijih regija Madeira i Azori.
            
            
               Tablica 2.
            
            
                     
                        Mjera pomoći/potpore1
                     
                  
                  
                     
                        Razdoblje2 
                     
                  
                  
                     
                        Ciljni sektor3
                     
                  
                  
                     
                        Iznos proračuna u EUR4
                     
                  
                  
                     
                        Godišnji rashodi u EUR (2019.–2024.)5
                     
                  
                  
                     
                        Udio proračuna koji se može pripisati naknadi dodatnih troškova6 
                     
                  
                  
                     
                        Procijenjeni broj poduzeća korisnika7 
                     
                  
                  
                     
                        Napomene8
                     
                  
               
                     
                        [popis]
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Napomene uz tablicu: 
            
            
               (1)Navesti naziv i vrstu mjere. 
            
            
               (2)Navesti informacije o godinama obuhvaćenima mjerom. 
            
         
         
            
               (3)Navesti informacije samo o mjerama usmjerenima na sektor. 
            
            
               (4)Navesti informacije o ukupnom proračunu mjere i izvorima financiranja.
            
            
               (5)Navesti informacije o stvarnim izdacima za svaku godinu u razdoblju praćenja (2019.–2024.), ako su dostupne.
            
            
               (6)Navesti približnu procjenu u postotku ukupnog proračuna.
            
            
               (7)Navesti približnu procjenu, ako je izvedivo. 
            
            
               (8)Navesti sve primjedbe i pojašnjenja. 
            
            
            
               3.Učinak na javni proračun. Portugalska tijela popunjavaju tablicu 3. navodeći procijenjeni ukupni iznos (u EUR) nenaplaćenog poreza zbog primijenjenih razlika u porezima.
            
            
               Tablica 3.
            
            
                     
                  
                  
                     
                        2019.
                     
                  
                  
                     
                        2020.
                     
                  
                  
                     
                        2021.
                     
                  
                  
                     
                        2022.
                     
                  
                  
                     
                        2023.
                     
                  
                  
                     
                        2024.
                     
                  
               
                     
                        Otpisani porezni prihodi
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               4.Učinak na ukupne gospodarske rezultate. Portugalska tijela popunjavaju tablicu 4. za obje regije navodeći sve podatke kojima se dokazuje učinak sniženih trošarina na socioekonomski razvoj regija. Pokazatelji koji se zahtijevaju u tablici odnose se na rezultate podržanog sektora u usporedbi s općim rezultatima u gospodarstvu regija Madeira i Azori. Ako neki od pokazatelja nisu dostupni, u izvješće se uvrštavaju alternativni podaci o učinku na ukupne gospodarske rezultate kojima se omogućuje analiza socioekonomskog učinka.
            
            
               Tablica 4.
            
            
                     
                        Godina2
                     
                  
                  
                     
                        2019.
                     
                  
                  
                     
                        2020.
                     
                  
                  
                     
                        2021.
                     
                  
                  
                     
                        2022.
                     
                  
                  
                     
                        2023.
                     
                  
                  
                     
                        2024.
                     
                  
                  
                     
                        Napomene3
                     
                  
               
                     
                        Regionalna bruto dodana vrijednost 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -U sektoru za koji je dodijeljena potpora1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Ukupno regionalno zapošljavanje 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -U sektoru za koji je dodijeljena potpora1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Broj aktivnih proizvođača 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -U sektoru za koji je dodijeljena potpora1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Indeks razine cijena – kontinentalni dio Portugala
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Indeks razine cijena u regiji 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Broj turista u regiji
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Napomene uz tablicu: 
            
            
               (9)Navesti informacije o proizvođačima ruma, likera i rakije.    
            
            
               (10)Informacije možda nisu dostupne za sve navedene godine.
            
            
               (11)Navesti primjedbe i pojašnjenja ako se smatraju relevantnima.
            
            
            
               5.Specifikacije režima. Portugalska tijela popunjavaju tablicu 5. za svaki proizvod i za obje regije Madeira i Azori. 
            
         
         
            
               Tablica 5.
            
            
                     
                        Količina (u hlča1)
                     
                  
                  
                     
                        2019.
                     
                  
                  
                     
                        2020.
                     
                  
                  
                     
                        2021.
                     
                  
                  
                     
                        2022.
                     
                  
                  
                     
                        2023.
                     
                  
                  
                     
                        2024.
                     
                  
               
                     
                        Proizvodnja likera 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Proizvodnja rakije 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Proizvodnja ruma 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Likeri otpremljeni u kontinentalni dio Portugala 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Likeri otpremljeni u druge države članice 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Likeri izvezeni u treće zemlje 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Rakija otpremljena u kontinentalni dio Portugala 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Rakija otpremljena u druge države članice 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Rakija izvezena u treće zemlje 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Rum otpremljen u kontinentalni dio Portugala 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Rum otpremljen u druge države članice 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Rum izvezen u treće zemlje 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Napomene uz tablicu: 
            
            
               1.
                     Hektolitar čistog alkohola.
            
            
            
            
               6.Nepravilnosti. Portugalska tijela dostavljaju informacije o svim istragama administrativnih nepravilnosti u kontekstu primjene odobrenja, a posebno u vezi s utajom poreza ili krijumčarenjem. Ujedno navode detaljne informacije, uključujući barem informacije o prirodi, vrijednosti i razdoblju predmeta.
            
            
                     
                     
                     
                     
                     
                     
                     
                     
                     
                     
                  
               
            
               7.Pritužbe. Portugalska tijela dostavljaju informacije o tome jesu li lokalna, regionalna ili nacionalna tijela primila pritužbe u vezi sa zahtjevom za odobrenje, neovisno o tome jesu li ih uputili korisnici ili nekorisnici.